E l ő t e r j e s z t é s

a Helyi Választási Bizottság 2026. augusztus 5. napján 9.00 órakor tartandó ülésére

Tárgy: Az időközi polgármester választás kitűzéséről

Tisztelt Helyi Választási Bizottság!

Tájékoztatom Önöket, hogy Lang Katalin Medina Község Önkormányzat polgármestere polgármesteri mandátumáról – Medina Község Önkormányzata Képviselő-testületéhez címzett, 2026. július 23. napján írásban tett nyilatkozatában 2026. július 31. napjával lemondott, így időközi polgármester választás kitűzése vált szükségessé, melyről az illetékes hatáskörrel rendelkező Helyi Választási Bizottság köteles gondoskodni.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 69. § (1) bekezdés f) pontja értelmében a polgármesteri tisztség megszűnik a tisztségről való lemondással.
A helyi önkormányzati képviselők és polgármesterek választásáról szóló 2010. évi L. törvény 20. § (5) bekezdése szerint, ha a polgármester, főpolgármester megbízatása megszűnik, időközi választást kell kitűzni.
A Ve. 8.§ (1) bekezdés a) pontja szerint az időközi választást a mandátum megüresedésétől számított százhúsz napon belülre kell kitűzni.
A Ve. 302.§-a értelmében a polgármester időközi választását a helyi választási bizottság tűzi ki.

A fentiekre tekintettel javaslom, hogy az időközi polgármester választás időpontját 2026. október 18. napban meghatározni szíveskedjenek!
Az időpont jelzésre került a Nemzeti Választási Iroda felé is, akik kifogást nem emeltek sem a javasolt dátum, sem pedig az előterjesztett határozati javaslat és annak melléklete ellen.

Tisztelt Helyi Választási Bizottság!

Indítványozom tárgyi előterjesztés és csatolt határozati javaslat megvitatását és változtatás nélküli elfogadását.

Kölesd, 2026. július 29.

					Tisztelettel:

								  dr. Herczig Hajnalka jegyző
								Helyi Választási Iroda vezetője









MEDINA KÖZSÉG HELYI VÁLASZTÁSI BIZOTTSÁGA
…/2026 (VIII.29.) számú HVB h a t á r o z a t i javaslata
időközi polgármester választás kitűzéséről

Medina Község Helyi Választási Bizottság a választási eljárásról szóló 2013. évi XXXVI. törvény (továbbiakban Ve.) 302. bekezdésében biztosított hatáskörében eljárva 2026. augusztus 5. napján tartott ülésén az időközi polgármester választás tárgyában meghozta a következő 

h a t á r o z a t o t:

Medina Község Helyi Választási Bizottsága Medina községben az időközi polgármester választást 2026. október 18. napjára tűzi ki, továbbá a határozat melléklete szerint állapítja meg annak határnapjait.

Egyben elrendeli a határozat közzétételét Medina község honlapján (www.medinafalu.hu), illetve a Kölesdi Közös Önkormányzati Hivatal hirdetőtábláján.

Elrendeli továbbá a határozat azonnali megküldését a Nemzeti Választási Iroda Elnöke és a Területi Választási Iroda Vezetője részére.

E határozat ellen jogszabálysértésre hivatkozással a központi névjegyzékben szereplő választópolgár, jelölt, jelölő szervezet, az ügyben érintett természetes és jogi személy, jogi személyiség nélküli szervezet a Tolna Vármegyei Területi Választási Bizottsághoz címzett (7100 Szekszárd, Szent István tér 11-13.) de Medina Község Helyi Választási Bizottságához írásban (7057 Medina, Kossuth L. u. 59.) benyújtandó fellebbezéssel élhet úgy, hogy  fellebbezés a jelen határozat meghozatalától számított 3 napon belül, de legkésőbb 2026. augusztus 8. napján 1600 óráig megérkezzen. A fenti határidő elmulasztása jogvesztő hatályú. 

A fellebbezésnek, illetve a bírósági felülvizsgálati kérelemnek tartalmaznia kell
a) a kérelem hivatkozási alapját,
b) a kérelem benyújtójának nevét, lakcímét (székhelyét),
c) a kérelem benyújtójának személyi azonosítóját, illetve, ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát vagy törzskönyvi számát, valamint
d) papír alapú kérelem esetén a kérelem benyújtójának aláírását.
A fellebbezés tartalmazhatja benyújtójának elektronikus levélcímét vagy postai értesítési címét.
A fellebbezésben és a bírósági felülvizsgálati kérelemben új tények és bizonyítékok is felhozhatók.

A fellebbezési eljárás illetékmentes.


I n d o k o l á s

A helyi önkormányzati képviselők és polgármesterek választásán 2024. június 9. napján megválasztott Lang Katalin polgármester 2026. július 31. napjával lemondott.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 69. § (1) bekezdés f) pontja értelmében a polgármesteri tisztség megszűnik a tisztségről való lemondással.
A helyi önkormányzati képviselők és polgármesterek választásáról szóló 2010. évi L. törvény 20. § (5) bekezdése szerint, ha a polgármester, főpolgármester megbízatása megszűnik, időközi választást kell kitűzni.
A Ve. 8.§ (1) bekezdés a) pontja szerint az időközi választást a mandátum megüresedésétől számított százhúsz napon belülre kell kitűzni.
A Ve. 302.§-a értelmében a polgármester időközi választását a helyi választási bizottság tűzi ki.

A fentiek alapján a HVB a rendelkező részben foglaltak szerint döntött.

A Helyi Választási Bizottság hatáskörét a Ve. 302.§-a, illetve 11.§ (1) bekezdése alapozza meg. A jogorvoslati eljárásról szóló tájékoztatás a Ve. 221. § (1) bekezdése, a 223. § (1), (3) és a 224. § (1)-(4) bekezdésén, illetve a 307/P.§ (2) bekezdésén alapul.
[bookmark: _Hlk164937862]Az illetékmentességről szóló tájékoztatás az illetékekről szóló 1990. XCIII. törvény 2. mellékletén alapul. 

Medina, 2026. augusztus 5.

P.H.


					Rafajlovics Péter
					Helyi Választási Bizottság Elnöke
















Határozatról értesítést kap:
· NVI Elnöke
· Területi Választási Iroda Vezetője
· Medinai Helyi Választási Bizottság Tagjai (Helyben)
· Irattár


1. számú melléklet a 2/2026. (VIII.05.) HVB határozathoz

[bookmark: _Hlk236146830]A választási eljárásról szóló 2013. évi XXXVI. törvény (továbbiakban Ve.) 11.§ (1) bekezdésében kapott felhatalmazás alapján a Medinai Helyi Választási Bizottság a Ve. 302. §-a szerint 2026. október 18. napjára kitűzött időközi polgármester választás eljárási határidőinek és határnapjainak megállapításával kapcsolatosan az alábbiakat rendeli el:

I. A választási iratok megsemmisítése

A választási iratokat 2027. január 18-án kell megsemmisíteni. (Ve. 13/C. § és Ve. 205. § (1) bekezdés)
II. A választási bizottságok

1. A választási bizottság megbízott tagját legkésőbb 2026. október 9-én 16.00 óráig lehet bejelenteni. (Ve. 30.§ (2) bekezdés)

2. A választási bizottság tagjai 2026. október 18. és 19. napján mentesülnek a jogszabályban előírt munkavégzési kötelezettség alól. (Ve. 15.§ (1) bekezdés)

3. A munkáltató a választási szerv 2. pont szerinti tagját megillető bér- és járulékai megtérítését 2026. október 26. napján 16 óráig igényelheti a Helyi Választási Irodától. (Ve. 15.§ (2) bekezdés)

III. A szavazókörök

1. 2026. október 18-ig nem lehet szavazókör sorszámát megváltoztatni, szavazókörbe sorolt cím besorolását megváltoztatni, továbbá település megnevezésének, közterület nevének és jellegének, ház számának, épület vagy lépcsőház jelének megváltozását a címnyilvántartásban átvezetni. (Ve. 79.§ (2) bekezdés) 

IV. A központi névjegyzék

1.A fogyatékossággal élő választópolgár a Ve. 88.§ c) pontja szerinti segítséget 2026. október 9-én 16.00 óráig igényelheti. (Ve. 167.§ (5) bekezdés)

V. A szavazóköri névjegyzék

1. Azt a választópolgárt, aki 2026. augusztus 12-én a szavazóköri névjegyzékben szerepel, a Nemzeti Választási Iroda értesítő megküldésével tájékoztatja a szavazóköri névjegyzékbe vételéről. (Ve. 115.§ (1) bekezdés)

2. Az értesítőt a választópolgár lakcímére 2026. augusztus 28-ig kell megküldeni. (Ve. 115.§ (2) bekezdés)

3. A választási iroda, értesítő átadásával vagy megküldésével tájékoztatja a szavazóköri névjegyzékbe történt felvételéről azt a választópolgárt, aki 2026. augusztus 12-ét követően kerül a település szavazóköri névjegyzékébe. (Ve. 116.§ (1) bekezdés)
4. A választópolgár részére – a Ve. 88.§ a) pontja szerinti, legkésőbb 2026. augusztus 11-én 16.00 óráig benyújtott kérelmére - Braille-írással készült értesítőt küld a Nemzeti Választási Iroda. (Ve. 117.§ (1) bekezdés)

5. A választópolgár részére - a Ve. 88.§ b) pontja szerinti, legkésőbb 2026. augusztus 11-én 16 óráig benyújtott kérelmére – könnyített tájékoztatót küld a Nemzeti Választási Iroda. (Ve. 117.§ (2) bekezdés)

6. A szavazóköri névjegyzékkel kapcsolatos kérelmet 2026. augusztus 12. napjától lehet benyújtani.

7. A mozgóurna iránti kérelmet 
a) a helyi választási irodához
aa) elektronikus azonosítással elektronikus úton 2026. október 15. napján 16 órát követően, a szavazás napján 12 óráig,
ab) levélben 2026. október 15. napjáig,
ac) személyesen vagy kézbesítési meghatalmazott útján 2026. október 15. napjáig,
ad) személyesen vagy kézbesítési meghatalmazott útján 2026. október 16. napján 16 óráig,
b) az illetékes szavazatszámláló bizottsághoz 2026. október 18. napján, legkésőbb 12 óráig
ba) kézbesítési meghatalmazott útján vagy 
bb) meghatalmazással nem rendelkező személy általi kézbesítésével.
lehet benyújtani.
(Ve. 103.§ (2) bekezdés)

8. A 2026. október 15. napján benyújtott mozgóurna, illetve annak visszavonása iránti kérelmet azonnal, de legfeljebb egy órán belül kell elbírálni. Ha a kérelem elbírálásához ügyintézői közreműködésre van szükség, a kérelmet a benyújtásától, illetve az eljárás megindításától számított három munkanapon belül, de legkésőbb 2026. október 16. napján 9 óráig kell elbírálni. (Ve. 113.§ (1)-(2) bekezdés)

9. A 2026. október 15-én 16 óráig bekövetkező változások átvezetését követően a Nemzeti Választási Iroda a szavazóköri névjegyzéket és a mozgóurnát igénylő választópolgárok jegyzékét lezárja. (Ve. 106.§ (1) bekezdés)

10. A Helyi Választási Iroda a lezárt szavazóköri névjegyzéket és a mozgóurnát igénylő választópolgárok jegyzékét legkésőbb 2026. október 16-án kinyomtatja. (Ve. 106.§ (2) bekezdés)

VI. Ajánlás, jelölt- és listaállítás

1. A polgármesterjelölt állításához szükséges ajánlások számát a helyi választási iroda vezetője állapítja meg 2026. augusztus 13. napján, és azt közleményben hozza nyilvánosságra. (Ve. 307/E.§ (1) bekezdés)

2. A szükséges ajánlások számának megállapításakor a választópolgárok számát a központi névjegyzéknek a 2026. augusztus 12. napi adatai alapján kell megállapítani. A szükséges ajánlások számát egész számra felfelé kerekítve kell megállapítani. (Ve. 307/E.§ (2)-(3) bekezdés)

3. A választási iroda az igénylését követően haladéktalanul, de legkorábban 2026. augusztus 29. napján átadja az igénylő vagy a jelöltként indulni szándékozó választópolgár részére az általa igényelt mennyiségű ajánlóívet. A választási iroda valamennyi ajánlóívet egyedi azonosítóval lát el. (Ve. 121.§ (2) bekezdés) 

4. A polgármesterjelöltet legkésőbb 2026. szeptember 14-én 16.00 óráig kell bejelenteni. (Ve. 307/G. § (1) bekezdés)

5. A független jelöltként indulni szándékozó választópolgár, illetve a jelöltet állítani szándékozó jelölő szervezet a rendelkezésére bocsátott összes ajánlóívet köteles átadni a választási irodának a jelölt bejelentésére rendelkezésre álló határidőben. E kötelezettség elmulasztása esetén a jelölt nyilvántartásba vételére illetékes választási bizottság hivatalból eljárva bírságot szab ki. A bírság összege minden be nem nyújtott ajánlóív után ezer forint. (Ve.124.§ (2) bekezdés)

VII. A választási kampány

1. A választási kampányidőszak 2026. augusztus 29-tól – 2026. október 18. napján 19.00 óráig tart. 

2. Nem folytatható kampánytevékenység 2026. október 18. napján
a) a szavazóhelyiségben, valamint a szavazóhelyiséget magában foglaló épületben,
b) a szavazóhelyiséget magában foglaló épületnek a szavazóhelyiség megközelítését szolgáló bejáratától számított 150 méteres távolságon belül közterületen,
c) a b) pontban meghatározott területen kívül az e területen belül tartózkodó választópolgár választói akaratának befolyásolására alkalmas módon. (Ve. 143.§ (1) bekezdés)

 3. A 2026. október 18-át megelőzően jogszerűen elhelyezett plakát nem valósítja meg a Ve. 143.§ (1) bekezdés b) és c) pontja szerinti tilalom sérelmét. (Ve. 143.§ (2) bekezdés)

4. A plakátot az, aki elhelyezte, vagy akinek érdekében elhelyezték, 2026. november 17-én 16.00 óráig köteles eltávolítani. (Ve. 144.§ (7) bekezdés)

5. Az általános választást megelőző kampányidőszakban a 147/A–147/E. § szabályozása alá nem tartozó, országosan elérhető lineáris médiaszolgáltatást nyújtó médiaszolgáltató – a politikai reklám közlésére szolgáló országos lineáris médiaszolgáltatásának vagy médiaszolgáltatásainak megjelölésével – legkésőbb 2026. augusztus 29. napján közli a Nemzeti Választási Bizottsággal, ha biztosítani kívánja politikai reklám közzétételének lehetőségét. (Ve. 147/F.§ (1) bekezdés)

6. Amennyiben sajtótermék politikai hirdetést kíván közölni, 2026. augusztus 19. (-60.nap) napján 16 óráig az Állami Számvevőszékhez eljuttatja hirdetési szolgáltatásainak árjegyzékét, amelyet az nyilvántartásba vesz, és honlapján közzétesz.  (Ve. 148.§ (3) bekezdés)

7. A politikai hirdetést közzétevő sajtótermék a szavazás napját követő 2026. november 2. napján 16 óráig az Állami Számvevőszéket tájékoztatja a közzétett politikai hirdetésekről.  (Ve. 148.§ (5) bekezdés)

8. A szavazás napján, 2026. október 18-án választási gyűlés nem tartható. (Ve. 145.§ (2) bekezdés)

9. A szavazás napján, 2026. október 18-án politikai reklámot nem lehet közzétenni. (Ve. 147.§ 4a) bekezdés)

10. A szavazás napján a közvélemény-kutatást végző személy abba az épületbe, amelyben a szavazóhelyiség van, nem léphet be, a választópolgárokat semmilyen módon nem zaklathatja, és csak az épületből kilépőket kérdezheti meg. Az ilyen módon készített közvélemény-kutatás eredményét (exit poll) is csak a szavazás befejezése után szabad nyilvánosságra hozni. (Ve. 150.§ )

11. A névjegyzékből történt adatszolgáltatás adatait kizárólag közvetlen politikai kampány céljára lehet felhasználni. Egyéb célú felhasználásuk, másolásuk, harmadik személynek történő átadásuk tilos. Az adatszolgáltatás adatait a 132. § szerint nyilvántartásba vett jelölt és listát állító jelölő szervezet legkésőbb a szavazás napján köteles megsemmisíteni, és az erről készült jegyzőkönyvet három napon belül köteles átadni az adatszolgáltatást teljesítő választási irodának. (155.§ (1)-(2) bekezdés)

VIII. A szavazás előkészítése

1. A Helyi Választási Bizottság a polgármesterek időközi választásán bejelentett jelöltek sorsolását – annak a jelöltnek a kivételével, amelynek nyilvántartásba vételét jogerősen elutasították – 2026. szeptember 14-én 16.00 óra után vagy 2026. szeptember 15. napján végzi el. (Ve. 160.§ (2) bekezdés)

2. A helyi választási iroda 2026. október 17. napján átadja a szavazóköri névjegyzéket, a mozgóurnát igénylő választópolgárok jegyzékét, a szavazólapokat és a szavazáshoz szükséges egyéb kellékeket a szavazatszámláló bizottság elnökének. (164.§ (1) bekezdés)

3.  Az iratok és kellékek őrzését 2026. október 18. napjáig a helyi választási iroda biztosítja. (164.§ (2) bekezdés)

IX. A szavazás

1. A szavazóhelyiségben szavazni 2026. október 18-án 6 órától 19 óráig lehet. (Ve. 169.§)

X. Az eredmény megállapítása

1. A helyi választási bizottság a szavazóköri jegyzőkönyvek alapján összesíti az időközi polgármester-választás szavazóköri eredményeit, és megállapítja az időközi választás eredményét. (Ve. 307/N.§ (1) bekezdés)

2. A jegyzőkönyvek egy példánya a választási irodában 2026. október 21. napján 16.00 óráig tekinthető meg. (Ve. 204.§ (1) bekezdés)

3. A szavazólapokat a helyi választási irodában kell elhelyezni, és megsemmisítésükig meg kell őrizni úgy, hogy illetéktelen személyek részére ne váljanak hozzáférhetővé. A választás eredményével összefüggő büntetőeljárás esetén az érintett szavazólapokat az ügy jogerős lezárásáig kell megőrizni. (Ve. 205.§ (1) bekezdés)

4. A jegyzőkönyvek első példányát 2027. január 16. napját követően a Magyar Nemzeti Levéltárnak át kell adni. (Ve. 205.§ (2) bekezdés)


